Suport aplicatii. Evaluarea intreprinderii
Intalnirea 3 - Aplicatii


Evaluarea companiilor in cazul fuziunilor si achizitiilor

Aplicatia 1. Fuziune  
Compania A si Compania B doresc sa fuzioneze. Informatiile financiare ale celor 2 companii sunt mai jos:
	
	Compania A
	Compania B

	Cifra de afaceri
	€ 10.000 Mil
	€ 5.000 Mil

	Costuri de productie
	€ 8.000 Mil.
	€ 3.500 Mil.

	EBIT
	€ 2.000 Mil.
	€ 1.500 Mil.

	Rata de crestere (g) - CF
	4%
	6%

	Costul capitalului (k)
	9%
	10%



Nici una dintre companii nu are datorii. Nu sunt prevazute investitii viitoare in active fixe (CAPEX = 0) sau circulante (delta NFR = 0). 
a)Determinati cash-flow-ul disponibil si estimati valoarea individuala a companiilor. 
b)Determinati valoarea companiei rezultate dupa operatiunea de fuziune.
c)Determinati valoarea suplimentara adusa de fuziune.

Datorită fuziunii (estimari privind efectele benefice):
• concurența pe piața vânzărilor este redusă și se creează putere de piață; acest lucru determina o creștere a cifrei de afaceri cu aproximativ 1%.
• sinergiile operationale pentru producție permit companiei să își reducă costurile de producție cu aproximativ 3%.
• sinergiile manageriale determina o creștere a ratei de creștere de la 5% la 5,2% posibila prin optimizarea politicilor de investiții.
•  sinergiile financiare permit o reducere a costurilor de capital de la 9,5% la 9,25%.


Aplicatia 2. Decizie
Compania A intenționează să cumpere compania B pentru 15.000.000. Valoarea estimată a CFD pentru compania B pentru următorii 4 ani este de 400.000; 800.000; 900.000 și 800.000. Ritmul de creștere al CFD după cei patru ani ai prognozei explicite este de 5%. Valoarea de piață a datoriilor financiare ale întreprinderii = 2.000.000. Achiziția va fi finanțată din capitaluri proprii (10.000.000), cu un cost al capitalului de 12% și din credit (5.000.000), rata de dobanda fiind de 7%. În opinia dvs., compania A va avea o valoare adăugată datorită acestei tranzacții?

Aplicatia 3. Decizie
Compania Mickey vrea să achiziționeze toate acțiunile Companiei Mouse oferind proprietarilor acțiuni ale companei Mickey. Negocierile sunt în prezent în stadiul în care părțile trebuie să stabilească prețul pe acțiune pentru care vor fi cumpărate acțiunile Mouse. Informații financiare despre cele două companii sunt prezentate mai jos:
  
	Indicator
	Compania Mickey
	Compania Mouse

	Profit net
	$ 500.000
	$ 150.000

	Numar de actiuni
	50.000
	20.000

	Profit net pe actiune
	$ 10,00
	$ 7,5

	Cursul bursier (Pretul de piata)
	$ 150
	$ 100



A) Din punctul vostru de vedere, in calitate de analisti financiari, companie Mickey ar accepta sa ofere un pret de 120 pe actiune?
B) Din punctul vostru de vedere, in calitate de analisti financiari, companie Mickey ar accepta sa ofere un pret de 110 pe actiune?


Aplicatia 4. Decizie
Compania Alfa SRL este achiziționată de firma Beta SRL pentru 3.500.000, achiziţie prin emisiunea de noi acţiuni ale companiei Beta SRL pentru acţionarii companiei Alfa SRL. Valoarea suplimentară generata de efectele sinergetice este de 45.000. Alfa SRL este caracterizată printr-un capital format din 140.000 acţiuni, ultimul curs bursier înregistrat fiind de 21 pe acțiune. Beta SRL este caracterizată printr-un capital format din 120.000 de actiuni, ultimul curs bursier înregistrat fiind de de 50 pe acţiune. Care este valoarea unei actiuni a companiei Beta SRL dupa achizitie? În opinia dvs., compania Beta SRL va avea o valoare adăugată datorită acestei tranzacții?

Aplicatia 5. Evaluarea unei actiuni
BETA SRL are în vedere achiziția lui ALFA SRL. Pentru ALFA SRL se știe că înregistrează, în ultimii 10 ani, un nivel al dividendelor ce are o rată de creștere anuală constantă de 3%. Dividendul înregistrat în anul curent este de 2,5 lei / acțiune. Costul capitalului este de 10%. Tranzacția se va realiza la un preț de 30 lei/acțiune. Există un caștig estimat pentru BETA SRL din această tranzacție? 

Aplicatia 6. Metoda vânzărilor de referință (abordarea prin comparatie)
Calcularea multiplicatorilor de piață pentru întreprinderi similare, tranzacționate pe piața fuziunilor și achizițiilor. Pentru evaluarea întreprinderii X au fost selectate trei întreprinderi similare comparabile (A, B și C) vândute pe piața de fuziuni și achiziții, pentru care au fost colectate datele prezentate mai jos.  

 Întreprinderi comparabile de pe piața de fuziuni și achiziții
	Indicatori
	Întreprinderea 
X
	Întreprinderea
A
	Întreprinderea 
B
	Întreprinderea 
C

	Tranzacții reprezentând valoarea întreprinderii – EV (lei)
	
	1.400.000
	1.800.000
	1.750.000

	Valoarea de piață a datoriilor purtătoare de dobânzi (DF) (lei)
	480.000
	658.000
	540.000
	525.000

	Număr de abonați 
	44.000
	41.600
	50.400
	48.000

	Data tranzacției
	prezent
	- 2 luni
	- 3 luni
	- 11 luni

	EBITDA (lei)
	130.000
	130.000
	150.000
	145.000

	Numerar disponibil pentru plata datoriilor – N (lei)
	150.000
	-
	-
	-

	Marja EBITDA
	8%
	10%
	8%
	8%



Marja EBITDA = EBITDA / Cifra de afaceri

Abordarea prin comparatie are urmatorii pasi:
1.Identificarea companiilor similare si relevante (in cazul nostru acest lucru este deja realizat)
2.Identificarea unui / unor multiplicatori cu ajutorul carora sa se stabileasca valoarea companiei analizate 
3.Calcularea multiplicatorilor pentru companiilor similare si relevante
4.Calcularea valorii medii a multiplicatorilui pentru companiile similare si relevante
5. Calcularea valorii companiei analizate pe baza valorii medii a multiplicatorilor utilizati


Aplicatie complexa – Examen Aptitudini

Aplicatia 1
[bookmark: _GoBack]Societatea DetergentUniversal S.A  este o societate care activează în industria chimica, este înregistrată în scop de TVA și plătitoare de impozit pe profit. În vederea fuzionării cu societatea HigeneLuxSRL, acționarii au nevoie de informații cu privire la evaluarea stării de sănătate economico-financiară a societății în perioada 2025-2026 și de asemenea doresc să cunoască valoarea de piață a entității prin metoda actualizării cash flow-urilor viitoare disponibile.  

Un extras din situațiile financiare se prezintă astfel: 
Bilanț
- lei-
	Elemente 
	2025
	2026

	Active pe termen lung
	
	

	Imobilizări corporale 
	10.000
	5.900

	Imobilizări necorporale
	1.500
	2.000

	Active curente
	
	

	Creanțe 
	600
	800

	Stocuri 
	700
	300

	Disponibilități
	2.200
	1000

	Datorii pe termen lung
	
	

	Credite bancare pe termen lung
	4.000
	2.500

	Datorii curente 
	
	

	Furnizori 
	550 
	1.800

	Credite curente
	1.750
	1.450

	Impozite de plată
	700
	250

	Capitaluri proprii
	
	

	Capital social
	5.000
	3.000

	Rezerve 
	750
	450

	Rezultatul exercițiului
	2.250
	550



Cont de profit și pierdere
-lei-
	Elemente 
	2025
	2026

	Cifra de afaceri 
	21.300
	16.700

	Costul bunurilor vândute
	11.700
	10.020

	Marja brută
	9.600
	6.680

	Cheltuieli de distribuție 
	2.700
	1.930

	Cheltuieli de marketing și publicitate
	1.080
	900

	Cheltuieli administrative
	2.100
	2.200

	Cheltuieli  cu dobânzile
	1.150
	950

	Rezultatul brut 
	2.570
	700

	Cheltuieli cu impozitul pe profit 
	320
	150

	Rezultatul net al exercițiului 
	2.250
	550


 
Informații suplimentare:
1. Se estimează o creștere anuală a cifrei de afaceri cu 15% începând cu anul 2027;
1. Costul bunurilor vândute va rămâne constant ca pondere în cifra de afaceri pentru perioada previzionată, ponderea fiind cea aferentă exercițiului financiar 2026;
1. Cheltuielile de distribuție înregistrează o creștere anuală de 5%;
1. Cheltuielile de marketing și publicitate cresc cu 8% de la un exercițiu financiar la altul;
1. Celelalte cheltuieli rămân constante la valoarea anului 2026;
1. Cheltuielile cu amortizarea în sumă de 1.500 lei se mențin constante pe toată perioada de previziune. Cheltuielile cu amortizarea sunt deja incluse în costul bunurilor vândute, în cheltuielile administrative și  în cheltuielile de distribuție;
1. Investițiile de capital suplimentare (CAPEX) sunt în valoare de 1.000 lei în fiecare an; 
1. Variația necesarului de fond de rulment (ΔNFR) reprezintă 5% din cifra de afaceri;
1. Rata de actualizare 15%; (strict pentru exemplul din acest curs vom analiza rata de actualizare reala pentru o companie din industria alimentara in Romania in 2027)
1. Pentru determinarea rezultatului net în perioada de previziune cota de impozit pe profit de 16% se aplică asupra rezultatului brut (considerăm pentru perioada de previziune că toate cheltuielile sunt deductibile). 
1. Politica societății este să distribuie în totalitate sub formă de dividende rezultatul exercițiului pozitiv. 

În acest context managerul vă solicită să: 
II.1
a) Întocmiți contul de profit şi pierdere previzionat al societății pe următorii doi ani (2027 și 2028);
b) Estimați valoarea cash-flow-urilor disponibile (CFD) pe următorii doi ani (2027 și 2028);
c) Determinați valoarea reziduală a companiei la sfârșitul anului 2028 de previziune în condițiile în care rata de creștere a sectorului de activitate este de 5%;
d) Determinați valoarea companiei pe baza Metodei fluxurilor de numerar actualizate (DCF).

II.2
a) (1p) Estimați valoarea companiei precum și a unei acțiuni utilizând abordarea prin comparație cu două societăți similare și relevante cotate la bursa de valori pentru care se cunosc următoarele informații:
	Indicatori 
	DeroClean
	SăpunClean

	Prețul acțiunii
	10
	15

	Profit / acțiune
	3,5
	5,5

	Cash flow disponibil / acțiune
	12,5
	17,5



Folosind raționamentul profesional, selectați doi multiplicatori relevanți pe baza cărora să estimați valoarea companiei. În cazul în care valorile obținute nu sunt similare propuneți o modalitate de reconciliere a rezultatelor. 
















